Manual que pretén aportar eines que permetin treballar les destreses que faran possible que la lectura en veu alta sigui, realment, un plaer compartit.
Una experiència per gaudir llegint.
Experiència de l'Escola La Riba.
Baró, Mònica; Aliagas, Cristina; Gorchs, Glòria
Barcelona: Fundació Jaume Bofill (2013)
Descripcio: Pretén recolzar la tasca de mestres i professorat aportant una nova reflexió sobre les oportunitats de treballar la lectura que ens ofereixen els llibres de coneixements, les pantalles dels dispositius electrònics i els còmics i àlbums il·lustrats.
Aquest material s'ha publicat en el marc del programa LECXIT-Lectura per a l'èxit educatiu, promogut per la Fundació "la Caixa", la Fundació Jaume Bofill i el Departament d'Ensenyament de la Generalitat de Catalunya.
Descripció: Mostra els problemes que planteja l'organització i posada en marxa d'una biblioteca escolar.
S'aborden temes com la creació d'una biblioteca escolar, funcions, l'espai, la col·lecció, tractament tècnic dels fons, serveis, ús pedagògic de la biblioteca, avaluació, etc. L'obra es tanca amb 15 annexos amb bibliografia i recursos, esquemes, exemples, recomanacions i textos de pautes internacionals i informació sobre associacions de biblioteques escolars.
Descripció: Pretén aconseguir tres objectius: l'aprenentatge de la llengua i la integració cultural de l'alumnat nouvingut tant a primària com a secundària; l'ampliació d'horitzons culturals a batxillerat gràcies al treball amb poemes que es relacionen intertextualment amb altres arts; i la introducció dels infants a la poesia mitjançant un recorregut sentimental.
Descripció: Eina pràctica per a trobar recursos de narració oral a fi d'educar la parla dels nens, fomentar la seva imaginació o, simplement, distreure tot educant.
Ofereix la terminologia específica del món de la tradició oral i la rondallística, i inclou 36 contes amb una fitxa per a la seva utilització i suggeriments didàctics específics.
Descripció: Dirigit als mestres, defensa la necessitat d'aquest espai fonamental de comunicació i intercanvi en el qual la lectura, la investigació i la recerca d'informació, tinguin el seu lloc de trobada.
Facilita pistes, idees i suggeriments pràctics, per organitzar activitats a realitzar en una biblioteca d'un centre d'educació infantil i primària.
Són accions adreçades a l'alumnat per potenciar l'animació de la lectura recreativa.
Descripció: Proposta desenvolupada al llarg d'anys de treball que ofereix informació pràctica sobre la conversa literària a les aules, explicant alguns dels processos involucrats en la lectura i la conversa sobre els llibres.
En ell s'esbossen les regles bàsiques establertes pels qui els han posat en marxa amb èxit.
Descripció: Analitza el procés d'integració a la cultura escrita que han seguit a França en els últims quatre segles i posa de manifest que l'escolarització i l'obligatorietat de l'educació han perseguit diferents objectius al llarg de la història.
Des d'una mirada intel·ligent al passat, Chartier qüestiona els continguts dels plans d'estudi, el pes que es dóna a unes i altres matèries i llença preguntes sobre la realitat actual de l'escriptura i la lectura.
Descripció: Planteja que els textos literaris són necessaris per al desenvolupament complet de l'inpidu.
Per poder comprendre'ls i gaudir-ne és necessària la competència literària, de tal manera que, a més de llegir diferents tipus de textos, es tingui criteri per valorar-los.
A això cal afegir el paper que tenen les noves tecnologies, ja que en els nostres dies perquè a algú se li pugui considerar un lector competent ha de dominar tota una sèrie d'habilitats que li permetin discriminar i analitzar la informació disponible a la xarxa.
Descripció: S'exposen algunes de les línies de progrés en l'aprenentatge literari que poden guiar l'ensenyament de la literatura en l'Educació Obligatòria.
Posteriorment s'exemplifica com la programació d'activitats pot inscriure en aquestes línies mitjançant l'anàlisi de la discussió literària d'un àlbum metaficcional.
Descripció: Obra que té una triple finalitat: construir un marc d'actuació educativa que combini les aportacions teòriques i les experiències pràctiques.
La segona parlar de lectura de llibres sense ampliar la visió a tot el terreny de l'educació literària i la tercera destacar la unitat d'acció de la lectura en les diferents etapes educatives.
Descripció: Recull les aportacions de diferents recerques que donen resposta als interrogants plantejats sobre lectura i adolescència, dos temes de debat permanent.
Es tracta d'un treball molt sòlid que ha estat escollit per la revista CLIJ Cuadernos de Literatura Infantil y juvenil (núm. 241, maig-juny 2011) com un dels millors llibres d'assaig de l'any.
Descripció: Set capítols que mostren els elements essencials que componen les obres literàries per a nens.
Set entrades a la literatura infantil que ofereixen instruments d'anàlisi per valorar les històries.
Set propostes per conèixer com la literatura infantil es relaciona amb els seus lectors.
Barcelona: Consell Català del Llibre Infantil i Juvenil (2005)
Descripció: Resultats de l'estudi que el Consell Català del llibre infantil i juvenil amb el suport del Departament de Cultura va promoure l'any 2004 sobre els hàbits de lectura dels infants i joves de Catalunya.
Barcelona: Consell Català del Llibre Infantil i Juvenil (2010)
Descripció: Resultats de l'estudi promogut pel Consell Català del llibre Infantil i Juvenil el 2010 amb el suport del Departament de Cultura sobre els hàbits de lectura dels infants i joves de Catalunya.
Descripció: Recull la justificació i el marc conceptual, i acompanya un compendi d'activitats de biblioteca per a educació infantil i primària.
Es tracta de propostes clares, de fàcil aplicació que cada escola pot adaptar a la seva realitat.
Descripció: Recull la justificació i el marc conceptual, i acompanya un compendi d'activitats de biblioteca per a educació secundària.
Es tracta de propostes clares, de fàcil aplicació que cada centre pot adaptar a la seva realitat.
Descripció: Resum de la tesi doctoral que l'autora fa sobre l'anàlisi dels tres llenguatges primordials (l'oral, el textual i el visual) que conflueixen en la literatura infantil, i més específicament en l'àlbum il·lustrat.
Descripció: És una primera mostra d'un estudi que va examinar les característiques principals d'uns 850 personatges de la literatura infantil extrets de no menys de 320 títols.
Les autores han deixat de banda la poesia o el teatre, i han treballat només amb obres narratives, d'autors coneguts, en els seus diferents gèneres o tipologies com són l'àlbum il·lustrat, el còmic, el conte i la novel·la.
Descripció: Analitza en aquest llibre els primers contactes dels futurs lectors amb els llibres.
La seva anàlisi se centra en aquest període en què els nens encara no descodifiquen el text escrit i comencen a relacionar-se amb els llibres.
Una obra fonamental per comprendre els processos d'interiorització per part dels petits de les imatges i els textos.
Descripció: Ofereix una profunda reflexió sobre què és llegir i la necessària llibertat d'elecció, el ¿¿decisiu paper dels mediadors, els diferents àmbits família, escola, biblioteca i llibreria i la promoció i integració de la lectura en un món marcat per la tecnologia i la informació.
Descripció: Reflexió sobre la motivació i el descobriment del plaer de la lectura no com a resultat d'un impuls per agafar el llibre de manera espontània i lliure sinó com a lectura que serveix per a iniciar el lector al món de la literatura.
Presenta un programa d'activitats d'animació de la lectura, seleccionat i experimentat curosament i entès com a mediació entre el llibre i el lector.
Descripció: Resultat d'una investigació educativa del Grup Lazarillo de la Universitat de Cantàbria centrada en tres grans camps: els hàbits lectors dels adolescents, les principals línies i dificultats existents en l'educació literària d'aquesta etapa i les lectures literàries més valorades pels professors i els estudiants.
Descripció: Un món per llegir ens recorda que hi ha llibres més enllà dels programes escolars, més enllà de les pròpies fronteres; llibres excel·lents amb els quals nois i noies podrien entaular un diàleg fecund.
També ens suggereix que en l'àmbit educatiu és imprescindible lligar la lectura de la paraula i la lectura del món.
Descripció: Llibre que ofereix una anàlisi crítica i objectiva especialment útil per als professionals de la literatura per a infants i joves.
En combinar l'anàlisi de textos i la revisió de la història de la literatura catalana per als joves, esdevé una eina perfecta per a ampliar la formació de mediadors i potenciar la capacitat crítica dels lectors.
Descripció: Exposa les claus que facilitin l'anàlisi de la literatura infantil i juvenil.
Presenta una primera part de descripció d'un model teòric d'anàlisi de narracions infantils i juvenils, i descriu a la segona una aplicació pràctica d'aquest model a diferents obres.
Aquesta doble perspectiva -reflexió teòrica, aplicació pràctica-, li permet mostrar a l'autora la possibilitat real de valorar les narracions infantils i juvenils amb procediments semblants als utilitzats en un altre tipus d'obres literàries.
Descripció: Reflexió sobre la narrativa de la tradició oral que es troba publicada en la literatura infantil i ho fan des de perspectives complementàries: el folklore, la perspectiva literària, l'imaginari cultural, els personatges fantàstics, la il·lustració, l'humor i la burla, etcètera
Descripció: Mostra quins són els perfils lectors dels adolescents, reflexiona sobre els canvis en les pràctiques lectores amb la influència d'Internet i de la lectura en pantalla, i dóna pautes per a la intervenció educativa.
Descripció: La tesi se centra en l'estudi dels hàbits literaris dels adolescents (sociologia de la lectura) des d'una perspectiva educativa.
Es tracta d'un estudi longitudinal que recull i analitza els llibres literaris llegits per 80 adolescents durant els seus primers cursos en l'Educació Secundària Obligatòria (l'estudi es va dur a terme a l'IES Manuel de Cabanyes de Vilanova i la Geltrú durant els cursos 2004/05, 2005/06 i 2006/07).
Descripció: Una reflexió sobre l'animació a la lectura tenint en compte l'educació lingüística i literària.
Les idees clau plantejades ajuden a respondre a preguntes com ara: Quin és el veritable significat de l'animació a la lectura?
Què s'ha d'entendre per «plaer de llegir» i què fer per aconseguir-ho?
Què fonamenta l'animació a la lectura?
A quins llibres concerneix aquesta pedagogia de la lectura?
Quin paper han de tenir els mediadors en la lectura?
On es construeix el futur d'un lector?.....
Descripció: En la societat actual la vida escolar en general, i l'ensenyament de la lectura i l'escriptura en particular, s'han començat a replantejar ja no com un procés que té com a objectiu l'adquisició d'una sèrie d'habilitats per part de l'alumne amb fins fonamentalment acadèmics, sinó com un procés complex que portarà a l'educant una presa de postura davant el món del text escrit.
Descripció: Hi participen una quinzena d'experts per debatre alguns dels temes de més actualitat en relació amb la lectura i les biblioteques escolars: des de les noves cultures juvenils o el funcionament del lector en xarxa, fins a la consideració de l'escola com una comunitat d'estudi, el paper dels mediadors o les xarxes de lectura i de biblioteques escolars.
Conté, a més, un informe sobre les polítiques públiques en curs, així com la descripció d'algunes de les experiències més destacades desenvolupades a Iberoamèrica per a la creació de comunitats de lectors, la implantació de biblioteques escolars o el llançament de campanyes públiques de lectura.
Descripció: Presenta un itinerari per algunes de les millors obres de la literatura universal per a infants i joves.
Explica els elements que caracteritzen i defineixen la literatura per als lectors d'aquestes edats a través d'obres de gran qualitat.
Descripció: Mostra els resultats d'un estudi realitzat al voltant de dos mil alumnes de l'ESO i centenars de professors de llengua sobre el plantejament de les lectures als seus centres i ofereix propostes concretes i estructurades per a una intervenció i un treball amb un cert mètode.
Descripció: Mostra com i per què formar lectors i escriptors a l'escola i com la biblioteca d'una escola modesta pot fer molt per trencar la cadena de condicionaments que impedeix a milions de persones ser ciutadans actius de la cultura escrita.
Descripció: Presenta vint-i-vuit novel·les de qualitat que joves i adults poden llegir amb plaer, com L'illa del tresor, Els tres mosqueters, El llibre de la jungla, Jane Eyre, Dràcula, La filla del capità o Peter Pan.
De cada llibre hi ha una guia perquè el lector pugui accedir a l'argument, als personatges, l'estil i al context de cada obra.
Descripció: Aquest llibre és el resultat d'una investigació duta a terme a França amb joves de barris marginals, per als quals la lectura va significar un canvi profund en les seves vides.
Descripció: Els consells més clars i eficaços perquè llegir formi part de la vida quotidiana dels nens i ells sols puguin endinsar-se en el món dels llibres.
Descripció: Assaig que vol donar llum, il·lusió i ajudes sobre algunes de les raons que, encara avui, impedeixen avançar, de manera generalitzada, en la didàctica de la lectura a l'interior dels centres educatius.
Desenvolupa els aspectes nuclears de la didàctica de la lectura, amb aportació de referents teòrics i amb inclusió d'exemples.
S'adreça a persones que estiguin a l'escolaritat obligatòria, inclòs el parvulari.
Descripció: Reflexions que l'autor ha destil·lat al llarg d'anys sobre la incitació a la lectura, el sentit de la literatura juvenil, els grans llibres que tot adolescent hauria d'haver llegit o, entre d'altres, el paper de l'escola, les biblioteques i les famílies en la formació de nous lectors que, amb la literatura, arribaran a ser millors persones.
Descripció: Ofereix resum ben estructurat de la història d'una part de la literatura generalment reservada a una gran minoria de la societat: autors especialitzats, educadors, pares i fills.
Repassa les vicissituds dels llibres llegits per joves i nens (tant si l'autor pensava en ells com si no), des de Na Renart del Llibre de les bèsties fins al cavall Jolly Jumper de Lucky Lucke, tenint en compte tant l'evolució de la literatura juvenil al món occidental com les circumstàncies polítiques que han influït directament en la producció de literatura en català.